Norsk Fjordhestgard

Norsk Fjordhestgard er et aktivitetssenter for bruk av fjordhest på Breim i Gloppen kommune. Gården ble etablert i 1988 og drives av en stiftelse bestående av de lokale bondelagene, fjordhestlag, kommunene Gloppen og Stryn, samt andre organisasjoner i Gloppen kommune. Fjordhestgården tilbyr ridetimer, rideleirer og kurs i stell av hest. Gården er også regional avlstasjon for fjordhestlaget i Nordfjord.

Norsk Fjordhestgard har et anlegg med 27 stallplasser, grusbane (250 x 65 meter), ridebane (40 x 25 meter) og ridehall (65 x 25 meter).  70 mål innmark tilhører fjordhestgården samt 100 mål utmark og 2-3 kilometer skogsveier. I tillegg er det bygget en maratonbane med to faste og to flyttbare hindre. Gården er også tilrettelagt for mennesker med ulike funksjonshemminger.

 Arrangement 
Norsk Fjordhestgard er jevnlig arena for ulike arrangement med riding av fjordhest, blant annet sprangridning. Området er også arena for den årlige countryfestivalen «Norsk Countrytreff». 

 Eksterne lenker  
Norsk Fjordhestgards hjemmeside

Kategori:Hestesport i Norge
Kategori:Gårder i Gloppen
Kategori:Idrettsanlegg i Vestland
Kategori:Etableringer i 1988
Kategori:Breim
Kategori:Severdigheter i Gloppen
Kategori:Byggverk i Gloppen